ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஊரக பொருளாதார வளர்ச்சிக்கு, கால்நடை பராமரிப்பு மற்றும் பால்வளத்துறை மற்றும் ஊரக மேம்பாட்டுத்துறை இடையே புரிந்துணர்வு ஒப்பந்தம் கையெழுத்து
விடுதலையின் அம்ரித் மகோத்ஸவத்தின் ஒரு பகுதியாக, ஊரக பொருளாதார வளர்ச்சிக்கு கால்நடை பராமரிப்பு மற்றும் பால்வளத்துறை செயலாளர் திரு அதுல் சதுர்வேதி, ஊரக மேம்பாட்டுத்துறை செயலாளர் திரு என்.என். சின்ஹா ஆகியோர் கிரிஷி பவனில் புரிந்துணர்வு ஒப்பந்தத்தில் கையெழுத்திட்டனர்.
அப்போது மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்சோத்தம் ரூபெலா, ஊரக மேம்பாட்டுத்துறை அமைச்சர் திரு கிரிராஜ் சிங் ஆகியோர் உடன் இருந்தனர்.
மத்திய மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல். முருகன், ஊரக மேம்பாட்டுத்துறை இணையமைச்சர்கள் திரு ஃபகன் சிங் குலாஸ்தே மற்றும் சாத்வி நிரஞ்சன் ஜோதி ஆகியோரும் இந்நிகழ்ச்சியில் கலந்து கொண்டனர்.
கால்நடை பராமரிப்பு கட்டமைப்பு மேம்பாட்டு நிதி, பால்வள கட்டமைப்பு மேம்பாட்டு நிதி, தேசிய விலங்கு நோய் கட்டுப்பாட்டு திட்டம் போன்ற முதன்மையான திட்டங்கள் மூலம் விவசாயிகளுக்கு அதிக வேலைவாய்ப்பு மற்றும் தொழில்முனைவு வாய்ப்புகளை கால்நடை பராமரிப்பு மற்றும் பால்வளத்துறை வழங்குகிறது.
சமீபத்தில், சிறப்பு கால்நடை பிரிவு நிதியுதவி திட்டங்களை அமல்படுத்த மத்திய அரசு அனுமதி வழங்கியது. கால்நடை பராமரிப்பு மற்றும் பால்வளத்துறையில் வளர்ச்சியை ஏற்படுத்த தற்போதுள்ள திட்டங்களின் அம்சங்களை அடுத்த 5 ஆண்டுகளுக்கு மாற்றியமைக்க அனுமதி அளிக்கப்பட்டது.
இதேபோல், வாழ்வாதார நடவடிக்கைகளில் பெண்கள் ஈடுபடும் திட்டங்கள் மூலம் ஊரக மேம்பாட்டுக்கு ஊரக மேம்பாட்டுத்துறையும் பணியாற்றி வருகிறது.
ஆகையால், கால்நடை பராமரிப்பு, பால்வளத்துறை மற்றும் ஊரக மேம்பாட்டுத்துறை முயற்சிகளை ஒருங்கிணைத்து, கால்நடைத்துறையில் விவசாயிகளின் வருவாயை இரு மடங்கு உயர்த்துவதே பொதுவான நோக்கம்.
இரு துறைகள் மேற்கொண்ட புரிந்துணர்வு ஒப்பந்தப்படி, சுய உதவிக் குழுவினரின் சேவையை பயன்படுத்த முடிவு செய்யப்பட்டுள்ளது. சுகாதாரம் மற்றும் கால்நடை உற்பத்தி விரிவாக்கத்துக்கான அங்கீகரிக்கப்பட்ட ஏஜென்ட்  என்ற புதிய முறை மூலம் சுய உதவிக் குழு உறுப்பினர்கள் கால்நடை வள நபர்கள் மற்றும் முதன்மை சேவை வழங்குனர்களாக செயல்படவுள்ளனர். இந்த முறை, நாடு முழுவதும் அமல்படுத்தப்படவுள்ளது.
தீன்தயாள் அந்தியோதயா திட்டம் - தேசிய ஊரக வாழ்வாதார திட்டம் ஆகியவை விவசாய வாழ்வாதார துறைக்கு உதவி வருகிறது.
கால்நடை பராமரிப்பு மற்றும் பால்வளத்துறை மற்றும் ஊரக மேம்பாட்டுத்துறை முயற்சிகளை ஒருங்கிணைப்பதன் மூலம், கால்நடைத் துறையில் விவசாயிகளின் வருமானத்தை இரட்டிப்பாக்குவதே இப்போதைய தேவை என மத்திய அமைச்சர் திரு பர்சோத்தம் ரூபாலா எடுத்துரைத்தார்.
இந்த புரிந்துணர்வு ஒப்பந்தம் செய்ததற்காக, இரு துறைகளையும், மத்திய ஊரக மேம்பாட்டுத்துறை அமைச்சர் திரு கிரிராஜ் சிங் பாராட்டினார். தற்போதுள்ள வளங்களை திறம்பட பயன்படுத்தி, ஊரக செழிப்பை அதிகரிக்கும் இலக்கை நோக்கி இரு துறைகளும் இணைந்து செயல்பட அவர் வாழ்த்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751108
(Visitor Counter : 261
மத்திய பணியாளர் தேர்வாணையம்
குடிமைப் பணி இறுதித் தேர்வு முடிவுகள், 2022 - இடஒதுக்கீடு விவரங்கள்
மத்திய குடிமைப் பணி தேர்வாணையம் கடந்த 2022 செப்டம்பர் மாதம் நடத்திய எழுத்துத் தேர்வின் அடிப்படையில் நேர்முகத் தேர்வு 2023, ஜனவரி முதல் மே மாதம் வரை நடைபெற்றது. இதில் தேர்ச்சிப் பெற்றவர்களை கீழ்கண்ட பணிகளுக்கு ஆணையம் பரிந்துரைத்துள்ளது.
1) இந்திய ஆட்சிப் பணி
2) இந்திய வெளியுறவுப் பணி
3) இந்திய காவல் பணி மற்றும்
4) மத்தியப் பணிகள், குரூப் ‘ஏ’ மற்றும் குரூப் ‘பி’ மொத்தம் 933 பேர் பரிந்துரைக்கப்பட்டுள்ளனர்.
இவர்களில் பொதுப்பிரிவினர் 345 பேர், இடஒதுக்கீடு பிரிவில் இடம் பெறாத பொருளாதாரத்தில் பின்தங்கியவர்கள் 99 பேர், இதரப் பிற்படுத்தப்பட்ட வகுப்பினர் 263 பேர். ஷெட்யூல்டு வகுப்பினர் 154 பேர், ஷெட்யூல்டு பழங்குடியினர் 72 பேர்.
இந்திய ஆட்சிப் பணிக்கு 180 பேரும், இந்திய வெளியுறவுப் பணிக்கு 38 பேரும் இந்திய காவல் பணிக்கு 200 பேரும், மத்திய அரசின் குரூப் ‘ஏ’ பணிக்கு 473 பேரும், குரூப் ‘பி’ பணிக்கு 131 பேரும் பரிந்துரைக்கப்பட்டுள்ளனர்.
-------
AP/IR/KPG/KRS
(Visitor Counter : 104
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம்  - சென்னை கிளையின் சார்பில்ஹால்மார்க்கிங் பற்றிய நகை வியாபாரிகளுக்கான விழிப்புணர்வு நிகழ்ச்சி
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் தரச்சான்று மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம், சென்னை கிளை அலுவலகம் , நகை வியாபாரிகளுக்கான ஹால்மார்க்கிங் பற்றிய ஜுவல்லர் விழிப்புணர்வு நிகழ்ச்சியை 28 மார்ச் 2023, டார்லிங் ரெசிடெண்சி, வேலூரில்  நடத்தியது.
விழிப்புணர்வு நிகழ்ச்சியில் வேலூர் மற்றும் அதன் சுற்று வட்டாரப் பகுதியைச் சேர்ந்த நகை வியாபாரிகள் சங்க தலைவர்கள் மற்றும் 150 நகை வியாபாரிகள் கலந்து கொண்டு பயனடைந்தனர்.
பிஐஎஸ், சென்னை அலுவலகத்தின் இயக்குனர் மற்றும் தலைவர் ஸ்ரீமதி. ஜி.பவானி, விருந்தினர்களை வரவேற்று, நிகழ்ச்சியின் நோக்கங்களை விளக்கினார். மேலும் ஹால்மார்க்கிங் கடந்து வந்த பாதை குறித்தும் விளக்கினார். இணை இயக்குநர் ஜீவானந்தம் அவர்கள் BIS ஹால்மார்க்கிங் திட்டம் மற்றும் நடைமுறைகள், ஹால்மார்க்கிங் விதிகள் & ஒழுங்குமுறை, நகைக்கடைகளின் பொறுப்புகள், இந்திய தர நியமத்தின் விளக்கம்  மற்றும் திருத்தங்கள், HUID பற்றியும், ஆன்லைன் பதிவு, manakonline இணையம் பற்றிய அறிமுகம், டெமோ ஆகிய தொழில்நுட்பங்களைப் பயன்படுத்தும் முறைகள் விளக்கினார்.
நிகழ்ச்சியில் பங்கேற்றவர்கள் பிஐஎஸ் முன்னெடுக்கும் இதுபோன்ற விழிப்புணர்வு நிகழ்ச்சிகள் தங்களுக்கு பெரிதும் பயனுள்ளதாக அமையும் என்று கூறி பாராட்டினார்கள்.
புள்ளியியல் மற்றும் திட்ட அமலாக்கம் அமைச்சகம்
2022 ஜனவரி மாத தொழிற்சாலை உற்பத்திக் குறியீடு மதிப்பீட்டுப் பட்டியல் வெளியீடு
தொழிற்சாலை உற்பத்திக் குறியீடு மதிப்பீட்டுப் பட்டியல் 6 வார கால தாமதத்துடன் ஒவ்வொரு மாதம் 12ம் தேதியும், அன்றைய தினம் விடுமுறையாக இருந்தால், முந்தைய நாளிலும் வெளியிடப்படுகிறது.
2022ம் ஆண்டு ஜனவரி மாதத்தில் தொழிற்சாலை உற்பத்திக் குறியீடு மதிப்பீட்டுப் பட்டியல் 2011-12 அடிப்படையுடன் 138.4 ஆக உள்ளது. சுரங்கம், உற்பத்தி மற்றும் மின்சாரத் துறைகளின் அளவீடுகள் முறையே 124.7, 138.1, 165.6 ஆக உள்ளன.
பயன்பாடு அடிப்படையிலான வகைப்பாட்டின் படி, முதல்நிலை பொருட்களின் அளவு 136.5 ஆகவும், மூலதனப் பொருட்களின் அளவு 91.9-ஆகவும், நடுத்தரப் பொருட்களுக்கான அளவு 151.1 ஆகவும் உள்ளன. நீண்டகால உபயோகத்தில் உள்ள நுகர்வு ப் பொருட்களின் அளவு 119.8 ஆகவும், அடிக்கடி வாங்கப்படும் நுகர்வுப் பொருட்களின் அளவு 152.9 ஆகவும் உள்ளது.
மேலும் விவரங்களுக்கு கீழ்கண்ட இணைப்பில் உள்ள பட்டியலைப் பார்க்கவும். https://pib.gov.in/PressReleasePage.aspx?PRID=1805110
ஜல்சக்தி அமைச்சகம்
ஜல் ஜீவன் திட்டத்தை விரைந்து செயல்படுத்துவதற்கு தொழில்நுட்ப உதவிகளை வழங்குவதற்காக மத்தியக் குழு மேற்கு வங்கம் பயணம்
அனைத்து வீடுகளுக்கும் 2023-24-ஆம் ஆண்டுக்குள் குடிதண்ணீர் இணைப்புகளை வழங்கும் லட்சியத்தை எட்டுவதை உறுதி செய்யும் நோக்கில், ஜல் ஜீவன் திட்டத்தை விரைந்து அமல்படுத்துவதற்கு தொழில்நுட்ப உதவிகளை வழங்குவதற்காக மத்திய குழு ஒன்று மேற்கு வங்கத்துக்குப் பயணம் மேற்கொண்டுள்ளது.
தேசிய ஜல் ஜீவன் திட்டத்தைச் சேர்ந்த இந்த நான்கு உறுப்பினர் நிபுணர் குழுவினர், டிசம்பர் 2 முதல் 4 வரை மேற்கு வங்கத்தில் தங்கியிருந்து பல்வேறு பிரச்சினைகளையும், சவால்களையும் கண்டறிந்து, அவற்றை எதிர்கொள்வதற்கான ஆலோசனைகளை மாநில அதிகாரிகளுக்கு வழங்குவார்கள். மேலும், அங்குள்ள சிறந்த நடைமுறைகளையும் அவர்கள் ஆவணப்படுத்துவார்கள்.
மாநிலத்தின் பல்வேறு பகுதிகளுக்கும் பயணம் மேற்கொள்ளும் இந்த குழுவினர், குடிதண்ணீர் திட்டங்களை செயல்படுத்தும் கள அலுவலர்கள், கிராம தலைவர்கள் ஆகியோருடன் உரையாடுவார்கள்.
கிராமப் பஞ்சாயத்து உறுப்பினர்கள், மாவட்ட குடி தண்ணீர் மற்றும் சுகாதார இயக்கத்தின் தலைவர்கள், மாவட்ட ஆட்சியர்கள் ஆகியோரிடமும் மத்திய குழுவினர் உரையாடி ஜல் ஜீவன் திட்டத்தின் முன்னேற்றம் குறித்து அவர்களுக்கு எடுத்துக் கூறி இத்திட்டத்தை விரைந்து செயல்படுத்த அவர்களது ஒத்துழைப்பைக் கோருவார்கள்.
அனைத்து வீடுகளுக்கும் 2023-24-ஆம் ஆண்டுக்குள் குடிதண்ணீர் இணைப்புகளை வழங்கு மேற்கு வங்க அரசு திட்டமிட்டுள்ளது.
2024-ஆம் ஆண்டுக்குள் நாட்டின் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை மத்திய ஜல் சக்தி அமைச்சகத்தின் ஜல் ஜீவன் இயக்கம் லட்சியமாகக் கொண்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1678011
சிறுபான்மையினர் நலன் அமைச்சகம்
மாநில வக்பு வாரிய அதிகாரிகளுக்கான பயிற்சி : அமைச்சர் திரு முக்தார் அப்பாஸ் நக்வி உரையாற்றினார்
வளர்ச்சியின் அலையை, வீழ்ச்சியின் தடுமாற்றத்தால் தடுத்த நிறுத்த முடியாது. கண்ணியத்துடனான வளர்ச்சி, பாகுபாடற்ற வளர்ச்சி ஆகியவற்றை அடிப்படையாகக் கொண்ட வளர்ச்சிக்கான அரசின் உறுதிப்பாடு புரட்சிகரமான விளைவுகளை ஏற்படுத்தியதுடன் முதன்மைப் பிரிவு வளர்ச்சியில் சமூகத்தின் ஒவ்வொரு பிரிவும் சரிசமமான கூட்டாளியாக செயல்படுவதாக மத்திய சிறுபான்மை நலத்துறை அமைச்சர் திருமுக்தார் அப்பாஸ் நக்வி தெரிவித்துள்ளார்.
இன்று, புதுதில்லியில் மாநில வக்பு வாரியங்களின் அதிகாரிகளுக்கு மத்திய வக்பு கவுன்சில் நடத்திய பயிற்சி நிகழ்ச்சியில் உரையாற்றிய அமைச்சர், சுதந்திரத்திற்குப் பிறகு முதன்முறையாக நாடு முழுவதும் வக்பு சொத்துக்களின் மீது சமூகப் பொருளாதார, கல்வி நடவடிக்கைகள், திறன் மேம்பாட்டுக்காக மிகப்பெரிய அளவில் உள்கட்டமைப்பை உருவாக்கியிருப்பதாகக் கூறினார். வக்பு ஆவணங்கள் மின்னணு மயமாக்கப்பட்டுள்ளதன் வாயிலாக வக்பு கொள்ளை கும்பலின் பிடியிலிருந்து வக்பு சொத்துக்கள் காப்பாற்றப்பட்டுள்ளன என்று தெரிவித்தார்.
கடந்த ஆறு வருடங்களில் பிரதமரின் ஜன் விகாஸ் காரியக்ரம் திட்டத்தின் கீழ் பள்ளிகள், கல்லூரிகள், தொழிற்பயிற்சி நிறுவனங்கள், பெண்கள் விடுதிகள், மருத்துவமனைகள், பல்முனை சமுதாயக் கூடம், பொது சேவை மையங்கள், வேலை வாய்ப்புடன் கூடிய திறன் மேம்பாட்டு மையங்கள், இதர அடிப்படை உள்கட்டமைப்புகளை வக்பு நிலங்களில் ஏழை மக்களுக்காக அரசு உருவாக்கியுள்ளதாக அமைச்சர் கூறினார்.
இந்த அடிப்படை உள்கட்டமைப்புகள் ஏழைகளுக்கு, குறிப்பாக பெண்களுக்கு தரமான கல்வியையும், இளைஞர்களுக்கு வேலை வாய்ப்புகளையும் உறுதி செய்திருப்பதாக திரு நக்வி குறிப்பிட்டார்.
சிறுபான்மை சமூக வளர்ச்சிக்காக நாட்டில் வெறும் 90 மாவட்டங்கள் முன்னதாக கண்டறியப்பட்டதாகத் தெரிவித்த திரு நக்வி, நாட்டிலுள்ள 308 மாவட்டங்களிலும் 870 தொகுதிகளிலும் 331 நகரங்களிலும் ஆயிரக்கணக்கான கிராமங்களிலும் சிறுபான்மையினருக்கான வளர்ச்சித் திட்டங்களை அரசு விரிவுபடுத்தியிருப்பதாக அவர் கூறினார்.
ஜம்மு-காஷ்மீர், லே-கார்கிலில் வக்பு வாரியங்களை அமைப்பதற்கான பணிகள் துவங்கி விட்டதாக திரு நக்வி தெரிவித்தார். ஜம்மு-காஷ்மீர், லே-கார்கிலில் உள்ள வக்பு சொத்துக்கள் சமூக நலனிற்காக முறையாகப் பயன்படுத்தப்படுவதை வக்பு வாரியங்கள் உறுதி செய்யும். பிரதமரின் ஜன் விகாஸ் காரியக்ரம் திட்டத்தின்கீழ் ஜம்மு-காஷ்மீர், லே-கார்கிலில் உள்ள வக்பு சொத்துக்களில் சமூக- பொருளாதார, கல்வி நடவடிக்கைகளுக்குத் தேவையான உள்கட்டமைப்பை உருவாக்குவதற்கான போதிய நிதி உதவியை மத்திய அரசு வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692886
பாதுகாப்பு அமைச்சகம்
இராணுவ மருத்துவமனை சர்வதேச செவிலியர் தினத்தை கொண்டாடியது
தில்லி கன்டோன்மென்டில் உள்ள இராணுவ மருத்துவமனையில் சர்வதேச செவிலியர் தினத்தை கொண்டாடுவதற்கு இன்று  நிகழ்ச்சி ஒன்று ஏற்பாடு செய்யப்பட்டிருந்தது. இராணுவ மருத்துவமனைகள் தளபதி லெப்டினன்ட் ஜெனரல் யு கே ஷர்மா தலைமை விருந்தினராக கலந்துகொண்டு உரையாற்றினார். மருத்துவக் குழுவின் மிக முக்கிய உறுப்பினரான செவிலியர்கள் நோயாளிகள் குணமடைவதில் குறிப்பிடத்தக்க பங்களிக்கிறார்கள் என்று அவர் தமது உரையில் குறிப்பிட்டார். செவிலியர் பணி சவால் மிக்கது மட்டுமின்றி, மனநிறைவு அளிப்பதும் ஆகும் என்று அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
---------
(Visitor Counter : 75
ஜல்சக்தி அமைச்சகம்
சர்வதேச அளவில் முன்னேறிய நமாமி கங்கை இயக்கத்தின் தொடர்ச்சியான வலைதள கருத்தரங்கங்கள்
‘இளம் மனங்களைத் தூண்டுதல்: நதிகளை புதுப்பித்தல்’ என்ற தலைப்பிலான இணைய வழி தொடர் கருத்தரங்குகளை தூய்மை கங்கைக்கான தேசிய இயக்கம் உலக அளவில் கொண்டு சென்றுள்ளது. இந்த கருத்தரங்கின் 13-வது பதிப்பு 'இளம் மனங்களைத் தூண்டுதல்: ஒரு உலகளாவிய பிரச்சாரம்’ என்ற தலைப்பில் ஜூலை 8-ஆம் தேதி காணொலி வாயிலாக நடைபெற்றது.
‘எதிர்காலத்தில் உலகளாவிய நிலைத்தன்மை வாய்ந்த தலைவர்களை கட்டமைப்பதற்காக இளம் தண்ணீர் சேமிப்பாளர்களின்’ பங்களிப்பை ஊக்குவிப்பது தான் இந்த கருத்தரங்கின் நோக்கமாகும். மழைநீர் சேமிப்பின் அவசர அவசியம், நிலையான நீர் மேலாண்மை மற்றும் நதிகளை புனரமைப்பதில் பல்கலைக்கழகங்கள் மற்றும் சமூக அமைப்புகளின் ஒருங்கிணைப்பு ஆகியவற்றின் முக்கியத்துவம் குறித்து இந்த நிகழ்ச்சியில் ஆலோசிக்கப்பட்டது.
தூய்மை கங்கைக்கான தேசிய இயக்கத்தின் தலைமை இயக்குநர் திரு ஜி. அசோக் குமார் தலைமையில் நடைபெற்ற இந்த கருத்தரங்கில் ஐ.இ.எஸ். பல்கலைக்கழகத்தின் வேந்தர் திரு பி.எஸ்.யாதவ், மணிபால் உயர்கல்வி நிறுவனத்தின் துணைவேந்தர் டாக்டர் நாராயண ஷெனாய், உலக வடிவமைப்பு பல்கலைக்கழகத்தின் பேராசிரியர் மற்றும் கல்வித்துறை தலைவர் டாக்டர் நீனா சிங் ஜுட்ஷி மற்றும் அரேபிய வளைகுடா பல்கலைக்கழகத்தின் மின்னணு கற்றல் வல்லுநர் திரு அர்பான் ஸ்டீஃபன் ஆகியோர் கலந்து கொண்டனர்.
வலைதள கருத்தரங்கில் முக்கிய உரை நிகழ்த்திய திரு அசோக் குமார், தண்ணீர் பாதுகாப்பு மற்றும் நதிகளின் புனரமைப்பில் தீவிர முயற்சிகள் எடுக்க வேண்டியதன் அவசியத்தை வலியுறுத்தினார். மக்கள் பங்களிப்பின் முக்கியத்துவத்தை எடுத்துக் கூறிய அவர், நீர் வளங்களுக்கு உரிய மதிப்பளித்து அவற்றை பாதுகாப்பது நாட்டு மக்களின் கடமை என்றும், கூட்டு இயக்கமாக இதை முன்னெடுத்துச் செல்ல வேண்டும் என்றும் கேட்டுக் கொண்டார். நிலையான நீர் பயன்பாட்டு நடைமுறைகளை ஊக்குவிப்பதற்கான பொறுப்புணர்வும், இது குறித்த விழிப்புணர்வும் மாணவர்கள் உள்ளிட்ட இளம் தலைமுறையினரிடம் ஏற்படுத்த வேண்டும் என்றும் அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1938361
பெண்கள் மற்றும் குழந்தை நலன் அமைச்சகம்
மத்திய பெண்கள் மற்றும் குழந்தைகள் மேம்பாட்டு அமைச்சகத்தின் வெப்-ஒன்டர் வுமன் பிரச்சாரம் –விண்ணப்பங்கள் வரவேற்கப்படுகின்றன
மத்திய பெண்கள் மற்றும் குழந்தைகள் மேம்பாடு அமைச்சகம் ‘#www : Web- WonderWomen’. என்ற இணையவழி பிரச்சாரத்தை துவக்கி வைத்துள்ளது. சமூக ஊடகங்கள் மூலம் மாற்றத்தை கொண்டு வரும் வகையில் சிறந்த சாதனைகள் புரிந்த பெண்களை கண்டறிந்து கவுரவிக்கும் வகையில் இந்த பிரச்சாரம் துவங்கப்பட்டுள்ளது. மத்திய பெண்கள் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி, டுவிட்டரின் பொதுக் கொள்கை துறையின் சர்வதேச தலைவர் திரு.காலின் குரோவெல், பிரேக்துரு நிறுவனத்தின் தலைவர் திருமிகு. சோஹினி பட்டாச்சாரியா ஆகியோர் இந்நிகழ்ச்சியில் பங்கேற்றனர்.
இந்நிகழ்ச்சியில் பேசிய மத்திய அமைச்சர் திருமதி. மேனகா சஞ்சய் காந்தி, “எப்பொழுதும் துணிவாக செயல்படும் இந்திய பெண்கள், தங்களின் கடின உழைப்பு, அனுபவம் மற்றும் அறிவுத்திறனால் சமூகத்தில் நல்ல தாக்கத்தை ஏற்படுத்தியுள்ளனர். இணையதளத்திலும் பெண்கள் சக்திவாய்ந்தவர்களாக உள்ளனர். ‘#www : Web- WonderWomen’ என்ற பிரச்சாரம் இணையவழி மூலம் நல்ல மாற்றங்களை கொண்டு வரும் பெண்களின் குரலைக் கவுரவிக்கும் வகையில் துவங்கப்பட்டுள்ளது. இதற்காக பிரேக்துரு மற்றும் டுவிட்டர் நிறுவனத்துடன் இணைந்து செயல்படுவது அமைச்சகத்திற்கு மகிழ்ச்சி அளிக்கிறது” என்று அமைச்சர் கூறினார்.
இந்த பிரச்சாரத்தில் பங்கேற்க நாடு முழுவதும் விண்ணப்பங்கள் வரவேற்கப்படுகின்றன. உலகம் முழுவதும் உள்ள இந்திய வம்சாவளி பெண்களும் இந்த பிரச்சாரத்தில் பங்கேற்கலாம். தேர்வு செய்யப்பட்டுள்ள விண்ணப்பங்களுக்கு டுவிட்டரின் மூலம் பொது வாக்கெடுப்பு மேற்கொள்ளப்பட்டு, இறுதிப் போட்டியாளர்களை நிபுணர்களைக் கொண்ட குழு தேர்வு செய்யும். சுகாதாரம், ஊடகம், இலக்கியம், கலை, விளையாட்டு, சுற்றுச்சூழல் பாதுகாப்பு, பேஷன் போன்ற பல்வேறு பிரிவுகளிலிருந்து விண்ணப்பங்கள் வரவேற்கப்படுகின்றன.
விண்ணப்பங்களை ஜனவரி 31, 2019 வரை சமர்ப்பிக்கலாம்.
மேலும் விவரங்களுக்கு https://twitter.com/MinistryWCD அல்லது https://www.facebook.com/ministryWCD/ என்ற இணையதளத்தைப் பார்க்கவும்.
(Visitor Counter : 221
சாலைப் போக்குவரத்து மற்றும் நெடுஞ்சாலைத்துறை அமைச்சகம்
செயலி சார்ந்த டாக்சி சேவை வழங்குநர்களுக்கான ஒழுங்குமுறை
நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி, கீழ்காணும் தகவல்களை வெளியிட்டார்.
மோட்டார் வாகனங்கள்  சட்டம், 2019-ன் பிரிவு 36 மற்றும் மோட்டார் வாகனச் சட்டம், 1988-ன் பிரிவு 93 ஆகியவற்றின் கீழ், மோட்டார் வாகன ஒருங்கிணைப்பாளருக்கான வழிகாட்டுதல்கள், 2020-ஐ நவம்பர் 27, 2020 அன்று சாலை போக்குவரத்து மற்றும் நெடுஞ்சாலைகள் அமைச்சகம் வெளியிட்டது. அவற்றில் சில திருத்தங்களை டிசம்பர் 8, 2020 அன்று வெளியிட்டது.
சாலைப்போக்குவரத்து மற்றும் நெடுஞ்சாலை அமைச்சகத்தின் இணையதளத்தில்  இந்த வழிகாட்டுதல்கள் உள்ளன. டாக்ஸி ஒருங்கிணைப்பாளர்களை ஒழுங்குபடுத்துவதற்கு உரிய நடவடிக்கை எடுக்க மாநிலங்களுடன் இவை பகிர்ந்து கொள்ளப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795117
அறிவியல் மற்றும் தொழில்நுட்பத்துறை
கலா-அசாரில் மருந்துத் தடுப்புக்கு எதிர்த்துப் போராட புதிய உயிர் அணுக்கள் கண்டுபிடிப்பு.
இந்தியாவில் பொதுவாக கலா-அசார் என்று அழைக்கப்படும் உள்ளுறுப்புசார் லீஷ்மேனியா ஒட்டுண்ணி நோய்க்கு சிகிச்சையளிக்கப்படாவிட்டால் 95சதவீததிற்கும் மேற்பட்ட நோயாளிகள் இறப்பை சந்திக்க நேரிடும். இந்த நோய்க்கு சிகிச்சை அளிக்கக் கிடைக்கும் ஒரே மருந்து மில்டெபோசின். ஒட்டுண்ணிக்குள் அதன் திரட்சி குறைவு காரணமாக, இந்த மருந்துக்கு தடுப்பு உருவாகி அதன் செயல் திறனை விரைவாக இழக்கச் செய்கிறது. ஒட்டுண்ணியைக் கொல்ல இந்த மருந்தின் செயல்திறன் அவசியமானது.
மில்டெபோசின் செயல் இழப்பைச் சமாளிப்பதற்கான வழிகளை டாக்டர். ஷைல்சா சிங் தலைமையில் புனேவில் உள்ள பயோடெக்னாலஜி தேசிய செல் அறிவியல் மையத்தின்  ஆராய்ச்சியாளர்கள் குழு ஆராய்ந்து வருகிறது.
பாதிப்பை ஏற்படுத்துவதற்குக் காரணமான, ‘லீஸ்மேனியா மேஜர்’ என்றழைக்கப்படும் லீஸ்மேனியாவின் இனங்களில் ஒன்றின் மீது ஆராய்ச்சியாளர்கள் கவனம் செலுத்தினர். மருந்தின் வீரியத்தை அதிகரித்து, ஒட்டுண்ணியின் வீரியத்தைக் குறைக்கும் வகையில், அவர்கள் லீஸ்மேனியா இனங்களின் கடத்தல் புரதங்களைக் கையாள முயற்சித்தனர்.
கணக்கீட்டு ரீதியாக வடிவமைக்கப்பட்ட செயற்கைப் புரதங்களைப் பயன்படுத்தி, லீஸ்மேனியாவின் கடத்தல் புரதங்களின் மூலக்கூறு இணைப்புப் பண்பேற்றத்தை இந்தக் குழு முதன் முதலில் காட்டியது. இவர்களின் கண்டுபிடிப்புகள், ‘பயோகெமிக்கல் இதழில்’ வெளியிடப்பட்டுள்ளன.
லீஷ்மேனியா ஒட்டுண்ணிகளின் மருந்துத் தடுப்புக்கு எதிராக புதிய சிகிச்சை முறைகளை உருவாக்க, இந்த அணுகுமுறை, நீண்ட காலத்திற்குப் பயனுள்ளதாக இருக்கும் என்பதை, இந்த நம்பிக்கைக்குரிய ஆராய்ச்சி முடிவுகள் குறிப்பிடுகின்றன.
(Visitor Counter : 221
வணிகம் மற்றும் தொழில்துறை அமைச்சகம்
“தொடங்குக இந்தியா” திட்டத்திற்கான ஊக்கங்கள்
இந்திய அரசு “தொடங்குக இந்தியா” என்ற திட்டத்தை 2016ம் ஆண்டு ஜனவரி 16ம் தேதி உருவாக்கியது. புதுமையாக்கத்தையும் தொழில்முனைவுத் திறனையும் ஊக்குவிப்பதற்காக இத்திட்டம் கொண்டுவரப்பட்டது. மத்திய அரசின் இந்த நடவடிக்கை பல்வேறு துறைகளில் பெரிய அளவில் வேலைவாய்ப்புகள் உருவாவதற்கும் நாட்டின் பொருளாதார வளர்ச்சியை அதிகரிக்கவும் வலுவான சூழ்நிலையை ஏற்படுத்தும்.
2. இந்த ஊக்கத் திட்டத்தின் ஓர் அம்சமாக, தொழில்கொள்கை மற்றும் மேம்பாட்டுத் துறை 2018, ஏப்ரல் 11 தேதியிட்ட ஓர் அறிவிக்கையை ) அரசிதழில் வெளியிட்டுள்ளது. இதன்படி விரிவான அனைத்து அமைச்சக வாரியத்தை  அமைக்கும் வகையில் இந்த அறிக்கை அமைந்துள்ளது. இந்த வாரியம் “தொடங்குக இந்தியா” திட்டத்திற்காக அனுப்பப்படும் விண்ணப்பங்களைப் பரிசீலித்து, வருமான வரிச் சட்டத்தின் கீழ்  ஊக்கத் தொகைகளைப் பெற துணை புரியும்.
அ) “தொடங்குக இந்தியா” திட்டத்தின் கீழ் தகுதியுள்ள நிறுவனங்கள் பங்குகள் மீதான கூடுதல் மதிப்புக்கு 56ஆவது பிரிவன் கீழ் வருமான வரி விலக்கு
ஆ) “தொடங்குக இந்தியா” திட்டத்தின் கீழ் தகுதியுள்ளவர்கள் ஈட்டும் லாபம் மற்றும் ஆதாயத்தில் 100 சதவீத கழிவு வருமான வரிச் சட்டத்தின்  கீழ் ஏழு முறை மேற்கொள்ளப்படும் வருமான வரி மதிப்பீடுகளில் மூன்று முறை இச்சலுகை கிடைக்கும்.
3. வருமான வரிச் சட்டத்தின் 56ஆவது பிரிவு மற்றும் 80வது  பிரிவின் கீழ் “தொடங்குக இந்தியா” சான்றிதழைப் பெறுவதற்கான விண்ணப்பங்களைத் தொழில்கொள்கை மற்றும் மேம்பாட்டுத் துறையின் இணையம் மூலமாகச் சமர்ப்பிக்கலாம். அந்த விண்ணப்பங்களை அனைத்து அமைச்சக வாரியம்  பரிசீலிக்கும்.
4. வருமான வரிச் சட்டத்தின் 56ஆவது பிரிவுக்காக முதலீட்டாளர்கள், “தொடங்குக இந்தியா” திட்டத்தில் சேரத் தகுதிபடைத்தோர் யாரிடமிருந்தும் பங்கு முதலீட்டைப் பெற்றுக் கொள்ளலாம்.
- நாட்டில் “தொடங்குக இந்தியா” திட்டத்திற்கு உகந்த சூழலை அரசு அமைத்துத் தரும் வகையில் அரசின் தொடர் முயற்சியாக, தொழில்கொள்கை மற்றும் மேம்பாட்டுத் துறையுடன் அரசின் அமைச்சகங்கள், துறைகள், ஒழுங்குமுறைகள், முதலீட்டாளர்கள், தொடங்கு இந்தியா திட்டத்தில் இடம்பெற்றோர் ஆகியோருடன் ஆலோசனை நடத்திவருகிறது. வருமான வரிச் சலுகை  தொடர்பாக “தொடங்குக இந்தியா” திட்டத்தின் கீழ் வருவோரின் கோரிக்கைகளைத் தீர்க்கும் வகையில் தேவையான திருத்தங்கள் அறிவிக்கை மூலம் அறிமுகம் செய்யப்பட்டன.
6. இந்த அறிவிக்கையில் திருத்தங்கள் அறிமுகம் செய்யப்படுவதன் மூலம் தொடங்குக இந்தியா திட்டத்தின் கீழ் வருவோர் எளிதாக நிதியுதவி பெற வழியேற்படும் என எதிர்பார்க்கப்படுகிறது. இது அவர்கள் புதிய தொழில்களில் ஈடுபடுவதை எளிதாக்கும். அவ்வாறு தொழில்களை மேம்படுத்துவதற்கான சூழலும் அமையும். தொழில்முனைவுத் திறனையும் அதிகரிக்கச் செய்யும்.
பிரதமர் அலுவலகம்
தியாகிகள் தினத்தை முன்னிட்டு பகத் சிங், சுக்தேவ் மற்றும் ராஜ்குரு ஆகியோருக்கு பிரதமர் மரியாதை
தியாகிகள் தினத்தை முன்னிட்டு பகத் சிங், சுக்தேவ் மற்றும் ராஜ்குரு ஆகியோருக்கு பிரதமர் திரு நரேந்திர மோடி மரியாதை செலுத்தியுள்ளார்.
ட்விட்டர் பதிவில் அவர் தெரிவித்ததாவது:
“பகத் சிங், சுக்தேவ், ராஜ்குரு ஆகியோரது தியாகங்களை இந்தியா எப்போதும் நினைவில் கொள்ளும். நமது சுதந்திரப் போராட்டத்திற்கு ஈடு இணையில்லா பங்களிப்பை வழங்கிய உன்னத வீரர்கள், இவர்கள்.”
தேர்தல் ஆணையம்
லட்சத்தீவு யூனியன் பிரதேசத்தின் லட்சத்தீவு  மக்களவைத் தொகுதி இடைத்தேர்தல் நிறுத்திவைக்கப்பட்டு இடைத்தேர்தலுக்கான அறிவிக்கை வெளியீடும் ஒத்திவைக்கப்பட்டுள்ளது
லட்சத்தீவு யூனியன் பிரதேசத்தின் லட்சத்தீவு  மக்களவைத் தொகுதி இடைத்தேர்தல் 27.02.2023 அன்று நடைபெறும் என்றும் வாக்குகள் 02.03.2023 அன்று நடைபெறும் என்றும் தேர்தல் ஆணையம் 18.01.2023 அன்று அறிவித்தது.
இந்த மக்களவைத் தொகுதியின் உறுப்பினரான திரு முகமது ஃபைசலுக்கு எதிரான வழக்கில் லட்சத்தீவின் கவரட்டி அமர்வு நீதிமன்றம் தண்டனை விதித்ததால் அவர் தகுதி நீக்கம் செய்யப்பட்டார். இதையடுத்து, இடைத்தேர்தல் அறிவிக்கப்பட்டது.
இருப்பினும், திரு முகமது ஃபைசல் கேரள உயர்நீதிமன்றத்தில் மேல்முறையீடு செய்ததில் அவரது தண்டனையை நிறுத்தி வைக்கும் உத்தரவு 2023 ஜனவரி 25 அன்று உயர்நீதிமன்றத்தால் பிறப்பிக்கப்பட்டது.
இதனை பரிசீலித்தப்பின் லட்சத்தீவு யூனியன் பிரதேசத்தின் லட்சத்தீவு  மக்களவைத் தொகுதி இடைத்தேர்தலை நிறுத்திவைத்துள்ள தேர்தல் ஆணையம் இடைத்தேர்தலுக்கான அறிவிக்கை வெளியீட்டையும் ஒத்திவைத்துள்ளது.
கப்பல் போக்குவரத்து அமைச்சகம்
நேதாஜி ஜெயந்தியைக் கொண்டாடிய பெரிய துறைமுகங்கள்
நமது வரலாறு மற்றும் கலாச்சாரத்தின் முக்கிய அம்சங்களைப் பறைசாற்றும் அரசின் நோக்கத்துக்கு இணங்க, நேதாஜி சுபாஷ் சந்திர போசின் பிறந்த நாளான ஜனவரி 23-ந்தேதியைச் சேர்த்து குடியரசு தின கொண்டாட்டம் தொடங்கியது. பாரதீப் துறைமுகத்தில், அதன் தலைவர் பி.எல்.ஹரநாத் மற்றும் அதிகாரிகள் பாரதீப் பேருந்து நிலையத்திற்கு அருகே உள்ள நேதாஜி சிலைக்கு மாலை அணிவித்து மரியாதை செலுத்தினர்.
காண்ட்லா தீனதயாள் துறைமுகப் பொறுப்பு கழகத்தில், நேதாஜியின் 125-வது பிறந்த தினம் சிறப்பாக கொண்டாடப்பட்டது. கொல்கத்தா ஷியாம பிரசாத் முகர்ஜி துறைமுகத்தில் நேதாஜிக்கு மரியாதை செலுத்தப்பட்டது.
மேலும் விவரங்களுக்கு ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1792110
-----
(Visitor Counter : 88
குடியரசுத் துணைத் தலைவர் செயலகம்
நாட்டு மக்களுக்கு குடியரசு துணைத் தலைவர் தீபாவளி வாழ்த்து
தீபாவளியை முன்னிட்டு நாட்டு மக்களுக்கு குடியரசு துணைத் தலைவர் திரு எம் வெங்கையா நாயுடு தமது வாழ்த்துகளை தெரிவித்துள்ளார்.
"இந்தியா மற்றும் வெளிநாட்டில் உள்ள எனது சக மக்களுக்கு தீபங்களின் பண்டிகையான தீபாவளியை முன்னிட்டு எனது மனமார்ந்த நல்வாழ்த்துகளை நான் தெரிவித்துக் கொள்கிறேன்," என்று தமது வாழ்த்து செய்தியில் அவர் கூறியுள்ளார்.
பாரம்பரிய உற்சாகத்தோடு கொண்டாடப்படும் தீபாவளி பண்டிகை, தீமையை எதிர்த்து நன்மை வெற்றி பெறுவதை குறிப்பதாகவும், பகவான் ராமரின் வாழ்க்கையில் பொதிந்துள்ள நல்ல லட்சியங்கள் மற்றும் கருத்துகள் மீதான நமது நம்பிக்கையை உறுதிப்படுத்துவதாகவும் இருப்பதாக திரு நாயுடு மேலும் கூறினார்.
இந்திய எல்லைகளைத் தாண்டி தீபாவளிக் கொண்டாடப்படுகிறது. உலகத்திலேயே அதிகமாகக் கொண்டாடப்படும் திருவிழாக்களில் இதுவும் ஒன்று, வெளிநாட்டில் வாழும் இந்தியர்கள் மிகவும் உற்சாகத்தோடும், அன்போடும் தீபாவளியைக் கொண்டாடுகின்றனர் என்று அவர் கூறினார்.
அதே சமயம், கொவிட் பாதுகாப்பு விதிமுறைகளை கருத்தில் கொண்டு, அவற்றை பின்பற்றி தீபாவளையைக் கொண்டாடுமாறு நாட்டு மக்களை குடியரசு துணைத் தலைவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1672637
நாடாளுமன்ற விவகாரத்துறை அமைச்சகம்
நாடாளுமன்ற இணைப்புக் கட்டடத்தில் “இ-விதான்“ திட்டத்துக்கான மத்திய திட்ட கண்காணிப்புப் பிரிவை திரு.விஜய் கோயல் தொடங்கி வைத்தார்
நாடாளுமன்ற இணைப்புக் கட்டடத்தில் “இ-விதான்“ திட்டத்துக்கான மத்திய திட்ட கண்காணிப்பு பிரிவின் புதிய அலுவலகத்தை மத்திய நாடாளுமன்ற விவகாரங்கள், புள்ளியியல், திட்டஅமலாக்கத் துறை இணை அமைச்சர் திரு.விஜய் கோயல் தொடங்கி வைத்தார். நாடாளுமன்ற விவகாரங்கள் அமைச்சகம் இம்மாதம்  16ம் தேதி முதல் 30ஆம் தேதி வரை கொண்டாடும், தூய்மை இருவார விழாவின் ஒரு பகுதியாக இந்த நிகழ்ச்சி நடைபெற்றது.
“இ-விதான்“ என்பது இந்தியாவில் உள்ள மாநில சட்டப்பேரவைகளை காகிதம் இல்லாத அடிப்படையில் செயல்பட செய்வதற்கான இயக்க அடிப்படையில் மேற்கொள்ளப்படும் டிஜிட்டல் மயமாக்கல் திட்டமாகும். மத்திய அரசின் விரிவான டிஜிட்டல் இந்தியா திட்டத்தின் ஒரு பகுதியாக இத்திட்டம் அமையும். காகிதத்தின் பயன்பாட்டை மிகப் பெரிய அளவுக்கு குறைத்து தூய்மையையும், சுற்றுச்சூழலையும் பராமரிக்க இத்திட்டம் பெரிய அளவில் உதவும் என்று எதிர்பார்க்கப்படுகிறது.
-----
(Visitor Counter : 91